അവകാശപ്പെട്ട എല്ലാവര്ക്കും പട്ടയം നല്കണം: പ്രമോദ് നാരായണ് എംഎല്എ റാന്നി: കേന്ദ്രസംഘം പരിശോധന നടത്തിയ സ്ഥലങ്ങളിലെയും പെരുമ്ബെട്ടി ഉള്പ്പെടെയുള്ള മറ്റു സ്ഥലങ്ങളിലെയും അവകാശപ്പെട്ട മുഴുവനാളുകള്ക്കും പട്ടയം നല്കാന് നടപടി ഉണ്ടാകണമെന്ന് പ്രമോദ് നാരായണ് എംഎല്എ കേന്ദ്ര സംഘത്തോട് ആവശ്യപ്പെട്ടു. റവന്യൂ, വനം വകുപ്പുകള് നടത്തിയ സംയുക്ത പരിശോധനയുടെ വിശദാംശങ്ങള് കേന്ദ്ര സര്ക്കാരിന്റെ അന്തിമ അനുമതിക്കായി സംസ്ഥാന സര്ക്കാര് സമര്പ്പിച്ചിരുന്നു. ഇതിന്റെ അടിസ്ഥാനത്തിലാണ് കേന്ദ്ര വനംപരിസ്ഥിതി മന്ത്രാലയത്തിന്റെ ബാംഗളൂരു റീജണല് ഓഫീസിലെ അസിസ്റ്റന്റ് ഇന്സ്പെക്ടര് ജനറല് ബി. എന്. അഞ്ജന് കുമാറിന്റെ നേതൃത്വത്തിലുള്ള സംഘം പരിശോധന നടത്തിയത്. റാന്നി നിയോജകമണ്ഡലത്തിലെ അറയാഞ്ഞിലി മണ്, ചണ്ണ, ളാഹ, പെരുന്തേനരുവി, കുരുമ്ബന് മൂഴി, ഒളികല്ല് എന്നീ മേഖലകളാണ് സംഘം സന്ദര്ശിച്ചത്.ജില്ലാ കളക്ടര് ദിവ്യ എസ്. അയ്യര്, ഡിഎഫ്ഒ പി.കെ. ജയകുമാര് ശര്മ, തഹസില്ദാര് കെ. നവീന് ബാബു, കൊല്ലം സതേണ് സര്ക്കിള് എഡിസിഇ അശ്വിന് കുമാര്, റേഞ്ച് ഓഫീസര്മാരായ ആര്. വിനോദ്, കെ.എസ്. മനോജ്, എസ്. മണി എന്നിവരും സംഘത്തോടൊപ്പം ഉണ്ടായിരുന്നു.